ไฟเขียว "ประสาร"ผู้ว่าฯธปท.คนใหม่
ครม. ไฟเขียว ประสาร เป็นผู้ว่าฯธปท. คนใหม่ แทน "ธาริษา" ที่จะเกษียณอายุ ก.ย.นี้
6 ก.ค. 2553

ครม. ไฟเขียว ประสาร เป็นผู้ว่าฯธปท. คนใหม่ แทน "ธาริษา" ที่จะเกษียณอายุ ก.ย.นี้ 
นายจุติ ไกรกฤษ์ รมว.ไอซีที เปิดเผยภายหลังการประชุม ครม.ว่า ที่ประชุมครม. มีมติเห็นชอบให้ นายประสาร ไตรรัตน์วรกุล เป็นผู้ว่าการ ธปท.คนใหม่ แทนนางธาริษา วัฒนเกส ผู้ว่าการ ธปท.คนปัจจุบัน จะเกษียณอายุในสิ้นเดือนก.ย.53
สำหรับประวัติของนายประสาร เกิดเมื่อวันที่ 20 ส.ค.2495 ปัจจุบันอายุ 58 ปี จบการศึกษาปริญญาตรีวิศกรรมศาสตรบัณฑิต สาขาไฟฟ้า เกียรตินิยมอันดับ 1 จุฬาลงกรณ์มหาวิทยาลัย และได้รับทุนมูลนิธิอานันทมหิดลศึกษาต่อปริญญาโท และปริญญาเอกด้านบริหารธุรกิจที่มหาวิทยาฮาวาร์ด สหรัฐอเมริกา
เริ่มงานที่ธนาคารแห่งประเทศไทย เมื่อปี 2526 จนถึง ปี 2535 ก่อนย้ายมาทำงานที่สำนักงานกำกับหลักทรัพย์และตลาดหลักทรัพย์ (ก.ล.ต.) ในตำแหน่งรองเลขาธิการระหว่างปี 2535-2542 และขึ้นเป็นเลขาธิการ ก.ล.ต.ในปี 2542-2546 ปัจจุบันดำรงตำแหน่งกรรมการผู้จัดการธนาคารกสิกรไทย และประธานสมาคมธนาคารไทย.